શહેરમાં દારૂ જુગારના કેસો કરવા અંગે ઉચ્ચ અધિકારીઓની સૂચનાથી થોરાળા પીઆઇ હડીયાના માર્ગદર્શન હેઠળ પીએસઆઇ એ એલ બારસીયા અને સ્ટાફ પેટ્રોલીંગમાં હતો દરમિયાન પિયુષભાઇ ચિરોડીયા, યુવરાજસિંહ રાણા અને જયદીપસિંહ જાડેજાને મળેલી બાતમી આધારે પૃથ્વીરાજસિંહને સાથે રાખીને આજી જીઆઇડીસી નજીક સર્વિસ રોડ ઉપર વોચ ગોઠવી ખોડિયારનગરમાં રહેતા લાલજી લઘરાભાઇ સોરાણી નામના કોળી શખ્સને દારૂની 28 બોટલ સાથે ઝડપી લીધો હતો 11,200 રૂપિયાનો મુદામાલ કબ્જે કરી ધોરણસરની કાર્યવાહી હાથ ધરી હતી જયારે ગાંધીગ્રામ પીઆઇ કે એ વાળાના માર્ગદર્શન હેઠળ પીએસઆઇ જે એમ ભટ્ટ અને સ્ટાફ પેટ્રોલીંગમાં હતો દરમિયાન હાર્દિકસિંહ પરમાર અને દિગ્વિજયસિંહ ગોહિલની બાતમી આધારે સંતોષભાઈ મોરી, રાહુલભાઈ વ્યાસ, ગોપાલભાઈ પાટીલ, વનરાજભાઈ લાવડીયા, કનુભાઈ બસિયા, દિવ્યરાજસિંહ જાડેજા, શૈલેષભાઇ કગથરા અને અમીનભાઈ કરગથરાને સાથે રાખીને વૈશાલીનગર મંગલદીપ કોમ્પ્લેક્ષમાં દરોડો પાડી મૂળ નેપાળના દીપકસિંગ સંતોષ ધનાડી નામના શખ્સને 4 બોટલ દારૂ સાથે દબોચી લીધો હતો અને ધોરણસરની કાર્યવાહી હાથ ધરી હતી.